„Aasta Noorkokk“ võistluse korduma kippuvad küsimusedTOORAINE

1. Maitsestamata ühe köögivilja mahl on lubatud nt porgandi, mitte porgandi-õuna. Hapukapsa mahl ei ole lubatud. Maitsestamata kujul
2. Meetoodetest peaks kasutama vähemalt kahte erinevat.
3. **VALIO nimekiri** on järgnev: või 82%, keefir 4,2%, hapukoor 20%, Vahukoor 35%, maitsestamata jogurt, kohupiim 3%, täispiim 4%, Royal gouda black, hapupiim 4%, kodujuust 5%, toorjuust 13%, Gran Regale. Alternatiivseid piimatooteid pole lubatud
4. Subprodukte saab iga võistleja vastavalt tema poolt tellitud kogusele
5. Maitsetud ürdi või KV tolmud on lubatud (ilma soolata)- kuid mitte segatuna erinevad kokku
6. Kaasavõetavaid ürte ei tohi ette noppida väikesteks osadeks
7. Kõik tooraine, mis ei ole ära märgitud kohustusliku toorainena või välja toodud kui organiseerija poolt pakutav tooraine, tuleb igal võistlejal ise kaasa võtta ja ainult vajaminev kogus
8. Luxveg ürte ja õisi palun tellida vajalik kogus grammi või tükina
9. Maitsevedelikud (soja, yuzu, worchester, sinep) on lubatud, kuid lisapunkte selle eest ei saa
10. Kohustusliku tooraine annab igale võistlejale korraldaja vastavalt võistleja poolt tehtud tellimusele.
11. Pastöriseeritud munarebu ja munavalge on lubatud, kui on kohalikku päritolu.
12. Suitsuvedeliku kasutamine ei ole lubatud
13. Vadaku võib ise kaasa võtta.
14. Köögiviljad võivad olla kooritud kuid mitte tükeldatud ega kuumtöödeldud.
15. Maitsestamata isevalmistatud selgete ( puhas köögivilja, veise, kala või kanapuljong, mitte kokku  
    keedetud) puljongite kaasa võtmine on lubatud.
16. Lisaproteiini kasutamine on lubatud ( näiteks peekon, muna, maks jne lisandina).
17. Tekstuuri kasutamine on lubatud (sosa, texturas).
18. Külmkuivatatud marjade, seente kasutamine on lubatud**(maitsestamata kujul)**.
19. Ise korjatud termiliselt töötlemata metsa ja aasa andide kasutamine lubatud.
20. Toore taigna võib kaasa võtta ainult järgnevast loetelust: filo, wonton, lehtaigen, riisipaber, brikk, martsipan.
21. Küpsetatud leiba või muid küpsetisi ei ole lubatud kaasa võtta.
22. Maitseainete valik on see, mis on **Santa Maria** kodulehel olemas.

TRANSPORT JA SERVEERIMINE

1. Kaasa võetavat toorainet võib olla ainult vajalik kogus (VASTAVALT RETSEPTIS TOODUD KOGUSELE).
2. Tooraine peab olema taaskasutatavas. karbis/anumas ja sildiga. Ilma sildita tooraine eemaldatakse. Vaakumkotis tooraine transportimist loetakse miinusena.
3. Vaakumkott ei ole taaskasutatav.
4. Abiline võib laduda, tükeldada, puhastada ja nõusid pesta. Serveerida komponente peale seda kui võistleja on ette näidanud k.a kaunistuse asetamine. Maitsestada ei tohi.
5. Pearoog ja magustoit serveeritakse samasugusel taldrikul. Klassikaline valge diameetriga 30cm.
6. Pearoa ja magustoidu taldrikul peavad olema kõik komponendid söödavad.
7. Isutekitaja toidukorv on vaba ja väljendab võistleja loomingulisust. Selgesti eristades võib kasutada mittesöödavaid detaile serveerimisvahendi kaunistamiseks. Isutekitaja serveeritakse koos pearoaga.
8. Esimese vooru võistlejad saavad tooraine ja inventariga messihalli hommikul kella 7.00st
9. Abiline võib aidata asju võistluskööki tõsta

INVENTAAR

1. Lämmastik ja kuivjää lubatud.
2. Lahtist grilli (elava tulega grillid) ei ole lubatud kaasa võtta.
3. Suitsupüstol on lubatud.
4. Eraldi on olemas kiirkülmuti ja kiirjahuti
5. Puhastuskeemia on igas võistlusköögis organiseerijate poolt.
6. Toidukile, küpsetuspaber ja foolium on igas boksis olemas, kuid võib ka ise kaasa võtta
7. Soojalambi võib iga võistleja ise vajadusel kaasa võtta (kohapeal ei ole, kuid peab mahtuma lubatud kilovattide hulka.
8. Kaasavõetava inventari võimsus ei tohi ületada 5 KW. Kui kilovatte ei ole võimalik tuvastada, siis seda seadet ei ole võimalik kasutada.
9. Kõik vajalikud väikevahendid võtab iga võistleja ise kaasa.
10. Ühiskasutavate vahendite hulgas on lisaks veel juba nimetatud tehnikale ka viilutaja ja mikrolaineahi.
11. Vaakumkotid peavad igal võistlejal endal olema
12. Igas võistlusköögis on olemas BIO ja OLME prügikastid. Tooraine transpordiks kasutatavad karbid võtab iga võistleja lahkudes endaga kaasa.